open-index/open-wikipedia-markdown huggingface dataset:
Abessiv

**Abessiv** (fra latin: *abesse* «å være fjerntliggende»), eller **karitiv** og **privativ**, er innen lingvistikken en kasus som gir uttrykk for mangelen eller fraværet av det markerte substantivet. På norsk uttrykker man dette ved preposisjonen *uten* eller med suffikset *-fri* eller *-løs*.

Navnet *abessiv* kommer fra latin *abesse*, som betyr «å være fraværende/borte», og brukes spesielt i finsk-ugriske språk. Navnet *karitiv* kommer fra latin *carere* («å mangle»), og brukes spesielt i kaukasiske språk. Navnet *privativ* kommer fra latin *privare* («å berøve»).

## I [[afroasiatiske språk]]
I somali merkes abessiv med *-laa* eller *-la* og ved at man unnlater alt bortsett fra første stavelse på visse ord. For eksempel:

:*jeceyl* "kjærlighet"
:*jeelaa* "kjærlighetsløs"
:*dar* "klær"
:*darla* "klesløs" eller naken.

## I [[australske språk]]
### Martuthunira
I martuthunira er privativ formet med to suffikser, *-wirriwa* og *-wirraa*. Hva som bestemmer hvilke suffiks som skal brukes i en gitt situasjon, er uklart.

## I [[finsk-ugriske språk]]
### Finsk
I finsk er abessiv merket ved *-tta* for baktungevokaler og *-ttä* for fortungevokaler ifølge vokalharmoni. For eksempel::
:*raha* «penger»
:*rahatta* «pengeløs»
En tilsvarende konstruksjon eksisterer ved bruken av ordet *ilman* og partitiv:
:*ilman rahaa* «uten penger»
eller, mer uvanlig:
:*rahaa ilman* «uten penger»
Abessiv av substantiv er sjeldent brukt skriftlig og enda mindre i tale, selv om noen abessiv-former er mer vanlige enn deres likestilte *ilman*-former:
:*tuloksetta* «uten hell, ufruktbar"
:*Itkin syyttä.* «jeg har grått uten grunn»
Abessiv er dog vanlig i bruk i nominellformer av verb (formet med afikksene *-ma-* / *-mä-*), slik som *puhu-ma-tta* «uten snakking»
*osta-ma-tta* «uten kjøping», *välittä-mä-ttä* «uten omsorg»:
:*Juna jäi tulematta.* «toget møtte ikke opp»
Denne formen kan ofte erstattes med et substantivs negative form:
:*Juna ei tullut.*

Det er mulig å nå og da høre hva som er feil bruk av abessiv i finsk, hvor abessiv- og *ilman*-formene er kombinert:
:*ilman rahatta*
Det diskuteres hvorvidt dette er på grunn av sammenblanding med estisk.

## Se også
* Essiv
* Inessiv

## Litteratur
* 

## Eksterne lenker
*  Liste over lingvisstuttrykk – hva er abessiv?
Antessiv

**Antessiv** er en kasus som brukes for å markere *før noe* («før konserten»). Kasusen finnes i noen dravidiske språk.

## Referanser
Adessiv

**Adessiv** (fra latin: *adesse* «å være nåværende») er innen finsk-ugriske språk, slik som finsk, estisk og ungarsk den fjerde av de lokative kasusene med den grunnleggende betydningen «på». For eksempel, estisk *laud* (bord) og *laual* (på bordet), ungarske *asztal* og *asztalon* (på bordet). Adessiv brukes også som instrumentalis på finsk.

I finsk er suffikset *-lla/-llä*, for eksempel *pöytä* (bord) og *pöydällä* (på bordet). Det kan videre spesifisere «være i nærheten av stedet», som i *koululla* (på skolen, inkludert skolegården), i motsetning til det inessive *koulussa* (i skolen, inne i bygningen). Meningen går også med tiden: «ved (noens) lunsjpause» er *ruokatunnilla*, hvorav *ruokatunnissa* er «innen en lunsjpause».

I estisk legges endingen *-l* til genitiv, f.eks. *laud* (bord) – *laual* (på bordet). Ved siden av betydningen «på» brukes også denne kasusen for å indikere eierskap. For eksempel «mehe*l* on auto» betyr «mannen har en bil».

Siden finsk-ugriske språk ikke har verbet «å ha» er det subjektet i adessiv + on (for eksempel *minulla on* = «jeg har», bokstavelig «på meg er».)

De andre lokative kasusene i finsk, estisk og ungarsk er:
*Inessiv («i»)
*Elativ («ut av»)
*Illativ («inn i»)
*Allativ («opp på»)
*Ablativ («av»)
Heissøya

**Heissøya** er en mellomstor øy i Frans Josefs land, med 132 km² i areal. Øya er nesten isfri, med en liten bre på nordsiden. Høyeste punkt er 242 moh. Sundet mot sør heter **Proliv Markana** med minste bredde på 5 km. Mot øst ligger **Proliv Austriskij** og Komsomoløyene. Mot nord ligger 7 km brede **Proliv Jermak** og øygruppen Zitsji Land.

## Rakettbase
Øya hadde tidligere en sovjetisk forskningsbase med fasiliteter for rakettutskytning. Basen ble kalt Обсерватория имени Эрнста Кренкеля (Ernst-Krenkel-observatoriet) etter radiopioneren Ernst Krenkel.

Basen ble brukt til å skyte opp MR-12-raketter fra 1956 til 1980 for rakettforskning.

## Kilder
*https://web.archive.org/web/20131125062100/http://islands.unep.ch/CEO.htm''

## Eksterne lenker
* Khejsa
Lennik

**Lennik** er en kommune i den belgiske provinsen Flamsk Brabant.

## Referanser


## Eksterne lenker
* Kommunens nettside
Michael P. Anderson

**Michael Phillip Anderson** (1959–2003) var en amerikansk romfarer og oberstløytnant i U.S. Air Force. Han var født i Plattsburgh i New York, men anså Spokane i Washington som sin hjemby.

Han ble utpekt som NASA-astronaut i 1994, og deltok på to romferder, STS-89 (Endeavour) og STS-107 (Columbia). Under STS-107 mistet han og de seks andre astronautene om bord livet.

I løpet av NASA-karrieren tilbrakte han 24 døgn, 18 timer og 8 minutter i rommet.

## Referanser
Siri Halle

**Siri Halle** (født 1971) er en norsk tidligere langrennsløper og siviløkonom.

Hun ble dobbelt verdensmester i langrenn for juniorer i 1991. I 2006 kjempet Halle i verdenstoppen i sprintlangrenn.

Halle er utdannet i USA, Mexico, Kenya samt Sør-Korea. Hun har seks års jobberfaring fra Norad i Pakistan, Malawi og De palestinske selvstyreområdene. Dessuten har hun vært hospitant ved FNs kontor i Mexico by og arbeidet i tre år som konsulent i Accenture. Hun har tidligere jobbet som seniorrådgiver i et internasjonalt kommunikasjonsselskap og jobber idag (2011) som daglig leder i Learn2Ski.

Halle er bosatt i Oslo, Norge.

## Bibliografi
* *Sporet fanger*

## Referanser


## Eksterne lenker
* 
*
Ruth Reichl

**Ruth Reichl** (født 16. januar 1948 i New York) er en amerikansk matkritker og forfatter.

Hun begynte å skrive om mat i 1972, da hun utgav kokeboken *Mmmmm:A Feastiary*. Reichl var restaurantredaktør i Los Angeles Times (1984&ndash;1993) samt matredaktør og kritiker 1990&ndash;1993. Hun ble restaurantkritiker i The New York Times i 1993. Siden 1999 har Reichl vært redaktør for magasinet Gourmet. Hun er dessuten co-produsent for *Gourmet's Diary of a Foodie*, som blir sendt på PBS, samt kulinarisk redaktør for Modern Library.

Reichl har forfattet tre bøker om oppvekst og arbeid.

## Bibliografi
* *Garlic and Sapphires: The Secret Life of a Critic in Disguise* (2005, norsk utgave *Hvitløk og safirer*)
* *Comfort Me with Apples: More Adventures at the Table* (2001)
* *Tender at the Bone: Growing up at the Tables* (1998)

## Eksterne lenker
* 
* 
*
Hafslund

:*Denne artikkelen omhandler tettstedet, for selskapet se [[Hafslund (selskap)]]*

**Hafslund** er et av de største tettstedene i Sarpsborg kommune i Østfold. Tettstedet ligger sørøst for bysenteret og øst for Glomma ved Sarpsfossen. Nærmere elva ligger blant annet Hafslund hovedgård, med hovedbygning fra 1761, Hafslund kirke fra 1891, Hafslund holdeplass og to kraftverk ved fossen.

## Historikk
Rikt fiske i Glomma og god morenejord la grunnlag for tidlig bosetning, og en regner med at det har bodd folk fast i området allerede for 5&nbsp;000 år siden. I parken ved Hafslund hovedgård ligger helleristninger som er 3&nbsp;000 år gamle. Opprinnelig var hovedgården antakelig et krongods, og navnet Hafslund, som er satt sammen av det norrøne mannsnavnet *Hafr* og *lundr* («lund»), blir nevnt for første gang i et brev fra 1344. 

Lokal uttale av stedsnavnet er «Haflund» (uten ‘s’).

Fra 1500-tallet ble det opprettet sagbruk langs Sarpsfossen både på Hafslund og Borregaard. Hafslund fikk etterhvert også papirfabrikk og to kraftverk i fossen, Hafslund på 37 MW og Sarp på 82. Stedsnavnene har siden gitt navn til de store industriselskapene Hafslund ASA og Borregaard.

Nord for Hafslund ligger Hafslundsøy. 

Hafslund barneskole ble offisielt innviet den 3. mai 1916, og var på denne tiden den største skolen i fylket.

## Referanser


## Eksterne lenker
* Om Hafslund hovedgård og stedets historie
William C. McCool

**William Cameron «Willie» McCool**  (1961–2003) var en amerikansk romfarer og testpilot hos NASA og kommandør innenfor den amerikanske marinen (USN). Hans første og siste romferd var STS-107 i romfergen *[[Columbia (romferge)|Columbia]]*, hvor McCool og de seks andre ombord omkom som følge av at romfergen gikk i oppløsning da den skulle tilbake inn i Jordens atmosfære.

Han ble utpekt som NASA-astronaut i 1996.

## Referanser


## Eksterne lenker
* William Cameron McCools biografi hos NASA
* Minneside hos NASA
Yongdingmen

**Yongdingmen** (kinesisk: 永定门, pinyin: *Yǒngdìngmén*, mandsjuisk: *Enteheme toktoho duka*) var en av byportene fra sør i Beijings bymurer, og førte inn i den sørlige seksjon av Qing-tidens Beijing, den sektor som ble kjent som *Kineserbyen* ettersom etniske kinesere ikke lenger fikk lov å bebo den nordlige seksjonen, *Tartarbyen*. Porten ble bygget i 1553.

Den ble revet ned i 1950-årene for å gi plass for den kinesiske hovedstadens nye gatesystem. 

I 2005 bygde man en replika av den historiske Yongdingmen omtrent på samme sted. På grunn av det nye gateløpet står den nærmest noe umotivert ved siden av. Innenfor, på nordsiden, er det en park som ble anlagt fra juli 2007. 

Også nabolaget rundt porten går under navnet Yongdingmen.
Aversiv

**Aversiv** eller **evitativ** er en kasus som eksisterer i australske språk som indikerer at det markerte substantivet er unngått eller fryktet.

## Bruk
For eksempel i walmajarri:

Suffikset *-karrarla* indikerer at handlingen (løpe vekk) ble gjennomført for å unngå sandstormen, *tjurtu-*.

Aversiv kan også brukes til å merke objektivet av fryktverb. For eksempel i djabugay:

## Språk
Få språk har tydelig aversiv. Vanligvis vil en enkelt kasus bli brukt for både aversiv og andre funksjoner.

Språk med klar bruk av aversiv er blant annet:
*Arrernte
*Djabugay
*Gumbaynggir
*Marri Ngarr
*Marrithiyel
*Walmajarri
*Warlmanpa
*Warlpiri
*Warumungu
*Vestre ørkenspråk
*Yidinj

## Litteratur
*
Beihaiparken

**Beihaiparken** (kinesisk: 北海公园, pinyin: *Běihǎi Gōngyuán*) er en stor park i det sentrale Beijing, Folkerepublikken Kinas hovedstad. Den ligger litt nordvest for Den forbudte by og rett nord for regjerings- og partiområdet Zhongnanhai. Navnet *Beihai* betyr «nordlig sjø», og parken omkranser også Beihaisjøen, den nordlige av tre sjøer som begynner i sør med *Nanhai* (søndre sjø) og fortsetter med *Zhonghai* (midtre sjø). 

Umiddelbart nord for Beihaiparken følger en ny serie med tre litt mindre sjøer, kalt Shichahai.

Beihaiparken har et areal på mer enn 700.000 m², hvorav selve sjøen opptar mer enn halvdelen. Sentralt ligger en øy ved navn *Qiónghuá* 琼华, og på den kneiser parkens høyeste punkt på 32 meter. 

Mens Zhongnanhai er hermetisk lukket for almenheten, har Beihaiparken vært alment tilgjengelig siden 1925. Under Qing-dynastiet var området imidlertid del av Den forbudte by.

Det var Jin-keiseren Shizong som i 1179 begynte med anlegget av parken. Den var tilknyttet det sommerpalasset han la til dette området. Keiser Kublai-khan gjorde det til sin residens i 1260 ved det at han tok sin bolig i et av palassene der. Dette palasset ble etter 1651 ombygd av Qing-herskerne, og på dets sted er nå den lamaistiske «hvite dagoba», som dominerer parken der den står på parkens høyeste punkt. 

Qianlong-keiseren (1736–1796) gjennomførte omfattende utvidelsesarbeider. Nær sagt alle bygninger i parken stammer fra hans keisertid.
Skorpefjorden

**Skorpefjorden** er en fjord eller et sund i Flora kommune i Sogn og Fjordane som ligger vest for Florø mellom øyene Skorpa i nord og Kinn og Reksta i sør. Fjorden strekker seg omtrent 10 kilometer fra vest og innover mot Florø. Fjorden starter i vest mellom Kinn og Nærøya, like øst for Ytterøyane fyr, og ender opp mellom Nordre Nekkøya og Ånnøya i øst.

## Referanser
Benefaktiv

**Benefaktiv** (forkortet ben.) er en kasus brukt der man i norsk ville brukt «for» eller «til», for eksempel «boka er til Finn». Denne meningen er ofte en del av en dativ. I latin kalles denne typen dativ for *dativus commodi*.

Et eksempel på et språk med benefaktiv er baskisk, som har en benefaktiv som ender med *-entzat*. Quechua er et annet eksempel, og benefaktivendelsen i quechua er *-paq*.
Jan Laštůvka

**Jan Laštůvka** (født 1982) er en tsjekkisk fotballspiller som spiller for FC Baník Ostrava. Han er målvakt og han har spilt flere landskamper for aldersbestemte landslag for .

## Klubbfotball
### Tidlig karriere
Laštůvka startet sin karriere på det tsjekkiske laget MFK Karviná, der han tilbrakte åtte sesonger. Han gikk videre til et annet tsjekkisk lag, FC Baník Ostrava, og var der i fire sesonger der og spilte 79 seriekamper.

### Shakhtar Donetsk
Det neste steget i hans karrière var en overgang til det ukrainske topplaget Shakhtar Donetsk, der han fikk flere mesterliga- og UEFA-cup-kamper.

#### Fulham
Laštůvka ble lånt ut til engelske Fulham FC den 31. august 2006, like før transfervinduet stengte. Han debuterte i serien for London-laget den 2. desember 2006 i et 2-0 tap for Blackburn Rovers.

Nyttårsdag, 1. januar 2007, kom han inn i 2. omgang som innbytter for den skadede Antti Niemi mot Watford, og gjennom hele resten av kampen jublet Fulham-fansen for hvert eneste spark eller redning han gjorde, da de fryktet at han ville gjøre en tabbe og slik at laget tapte kampen. Den endte 0-0. Han forlot Fulham etter at manager Lawrie Sanchez bestemte seg for ikke å betale den summen som Shakhtar ville ha for Laštůvka.

#### Bochum
Regler for den ukrainske ligaen krever at det må det være 4 innenlandske spillere på banen. På grunn av dette, ville de ikke ha Laštůvka tilbake. Han ble derfor lånt ut til det tyske laget VfL Bochum fram til slutten av 2007-2008 sesongen for å erstatte sin landsmann Jaroslav Drobný, som dro til den tyske klubben Hertha BSC Berlin.

Laštůvka startet sesongen som førstevalg i mål. Men etter noen feil ble hans posisjon truet av de andre målvaktene på førstelaget. Etter en skade, fikk 3. valget René Renno hans plass i mål. Ironisk nok fikk 2. valget Philipp Heerwagen også en mindre skade samtidig. Renno begynte bra, men gjorde også noen mindre feil før vinterpausen. Treneren, Marcel Koller, sa at alle tre målvaktene skulle starte på null, før den andre delen av sesongen begynte. Etter vinterpausen, var Laštůvka førstevalg igjen, og åpnet med en svært god kamp mot Werder Bremen. Men han klarte ikke å stabilisere spillet sitt, og mistet plassen sin i et par kamper. 
På slutten av sesongen var Bochum interessert i å signere ham, men på grunn av et høyt overgangskrav (4 millioner Euro) bestemte de seg for å signere den portugisiske målvakten Daniel Fernandes fra PAOK.

Laštůvka ble sommeren 2008 koblet til en overgang tilbake til Premier League og klubben West Ham United.

## Trivia
Han studerte filosofi ved Universitetet i Kyiv i en periode, men sluttet før han fylte 21 år.

## Referanser


## Eksterne lenker
*
Anthony Gardner

**Anthony Gardner** (født 19. september 1980 i Stafford, England) er en engelsk landslagsspiller i fotball som nå spiller for Sheffield Wednesday. Han spilte tidligere for Tottenham, men tilbrakte store deler av 2007/08-sesongen på lån. Han er midtstopper og han har spilt én landskamp for .

## Klubbfotball
### Port Vale
Gardner startet sin karriere hos Port Vale, der han skåret totalt fire mål på 45 obligatorisk kamper, og debuterte i oktober i 1998-99 sesongen.

### Tottenham Hotspur
Gardner signerte for Tottenham Hotspur i januar 2000 som en erstatning for Sol Campbell der han arbeidet gjennom flere reservelagskamper, før han debuterte som innbytter i en kamp mot Derby County i mars 2001, før han fikk en kneskade på slutten av sesongen. Dette holdt han ute helt til desember. Gardner skåret sitt første mål for Tottenham Hotspur i en 3-2 seier over de lokale rivalene West Ham United i september 2002.

Gardner har vært tilfeldig brukt de siste sesongene hos Tottenham Hotspur team, og fikk bare 17 seriekamper i 2005-06 sesongen hovedsakelig på grunn av skade, og bare en håndfull med kamper i 2006-07 sesongen.

På begynnelsen av 2007-08 sesongen, befant Gardner seg på førstelaget på grunn av de vedvarende skadene til både Ledley King og Michael Dawson. Han klarte å skåre i denne perioden, i et hjemmetap 3-1 mot Everton den 15. august 2007.
Den 25. oktober 2007, ble han skadet i en UEFA-cup-kamp mot Getafe. Han ble båret av banen med en mulig bruddskade og ble erstattet av Michael Dawson.

#### Everton
Gardner gikk til Everton på lån for resten av 2007-08 sesongen den 31. januar 2008, men spilte ikke en eneste kamp for Liverpool-klubben.

#### Hull City
Før 2008-09 sesongen ble Gardner lånt ut til nyopprykkede Hull City. Avtalen gjelder i første omgang frem til januar i 2009, men Hull har en opsjon på kjøp når som helst i låneperioden.

## Landslagsspill
Gardner har spilt en kamp for England U21.

Da Gardner begynte å imponere i sesongen 2003-04 ble han kalt inn til  som dekning for Gareth Southgate i mars 2004. Siden sin kamp som innbytter i en kamp mot , har ikke Gardner vært med i landslagsdiskusjonen på grunn av en skade.

## Referanser


## Eksterne lenker
* 
*  Profile at 4thegame.com
*  Profile at premierleague.com
Sublativ

**Sublativ** kan uttrykke forskjellige situasjoner: i ungarsk uttrykker det destinasjonen til en bevegelse, originalt til overflaten av noe (f.eks. sitte ned på bakken, klatre treet), men også i andre figurative meninger (f.eks. til universitetet, for to netter), mens den i tsez og andre dagestanske språk angir en bevegelse mot bunnen eller området under et objekt.
Sublativ brukes for eksempel i finsk, tsez og ungarsk.
Botnafjorden

**Botnafjorden** er en fjord i Flora kommune i Sogn og Fjordane som ligger på nordsiden av Florø. Fjorden er en fortsettelse av Årebrotsfjorden som ligger lenger vest og strekker seg omtrent 3 kilometer østover der den deler seg i to. Den sørlige delen fortsetter som Klavfjorden, mens den nordlige delen fortsetter som Norddalsfjorden.

Fjorden har innløp mellom holmen Skutelen i nord og Haustholmen i sør. I øst ender fjorden ved Storeneset på Grønenga. Brandsøy ligger på sørsiden av fjorden. På nordsiden av fjorden ligger Store Terøya og Lille Terøya. 

## Referanser
Årebrotsfjorden

**Årebrotsfjorden** er en fjord i Kinn kommune i Vestland, på nordsiden av Florø.

Fjorden strekker seg 6,5 kilometer fra vest til øst og fortsetter som Botnafjorden videre østover. Fjorden starter i vest mellom Tollaksøya i nord og Ånnøya i sør. I øst ender fjorden mellom Naustholmen, like nord for Florø, og Skutelen.

Fjorden er oppkalt etter Årebrotneset som ligger på nordsiden av fjorden. 

## Referanser
Klavfjorden

**Klavfjorden** er en fjordarm til Botnafjorden i Flora kommune i Sogn og Fjordane, like øst for Florø. Fjorden har en lengde på rundt 3 kilometer og strekker seg fra Brandsøy i vest til øst. Fjorden ligger på sørsiden av øya Grønenga og på nordsiden av neset Klaven, som fjorden er oppkalt etter.

Brandøysundet ligger mellom Brandøy og Klaven og sør til Solheimsfjorden. På nordsiden av Grønenga ligger Norddalsfjorden. 

## Referanser
Maris vei

**Maris vei** kan være:  

* Maris vei (Arendal), kommunal vei på Eydehavn i Arendal kommune i Aust-Agder fylke.
* Maris vei (Tønsberg)
Österreichs Bundesheer

**Österreichs Bundesheer** er Østerrikes armé og militærvesen. Styrkenes øverstkommanderende er forbundspresidenten, mens forsvarsministeren har den daglige politiske ledelsen og Generalstaben har den daglige militære ledelsen.

Styrkenes konstitusjonelle oppgaver er:

* Ansvar for det militære forsvaret av Østerrike.
* Beskyttelse av statens konstitusjonelle institusjoner og borgernes demokratiske friheter.
* Medvirkning i å opprettholde intern orden og sikkerhet.
* Bistand ved større naturkatastrofer og ulykker.
* Deltakelse i internasjonale fredsbevarende og humanitære operasjoner.
20. januar 2013 ble det avholdt en rådgivende folkeavstemning i Østerrike om landet skulle avskaffe militær verneplikt og i stedet ha et profesjonelt forsvar. Resultatet var 59,7 % nei-stemmer og 40,3 % ja-stemmer.
## Eksterne lenker
* Österreichs Bundesheer
Mortens vei

**Mortens vei** finnes flere steder:

* Mortens vei (Arendal)
* Mortens vei (Tønsberg)
* Mester Mortens vei (Tønsberg)
American Express

**American Express**, også kjent som **AmEx**, er et finansselskap med base i New York i USA. American Express er mest kjent for sine kredittkort og reisesjekker og ble grunnlagt i 1850 og er en av de 30 selskapene som ligger til grunn for Dow Jones Industrial Average.

Alle land hvor AmEx tilbyr sine kort har egne tilbud. I motsetning til andre kredittkort har AmEx ingen øvre kredittgrense.

## Se også
*Bankkort
*VISA
*MasterCard

## Referanser


## Eksterne lenker
* 
* 
* – Den norske hjemmesiden til AmEx
* Utdypende artikkel om American Express
Calatravaordenen

**Calatravaordenen** (spansk: *Orden de Calatrava*) var en religiøs og militær ridderorden grunnlagt i 1158 i kongeriket Castilla. Ordenen var opprinnelig en militær gren av Cistercienserordenen. Den ble anerkjent av pave Alexander III i 1164. Ordenens tegn var et rødt liljekors.

Ordenen kjempet for å beskytte Castilla mot dets fiender. Under Reconquista var Calatravaordenen engasjert i kampen mot maurerne. Framgangene i denne kampen gjorde at ordenen opparbeidet betydelig makt og rikdom. Den ble dermed en maktfaktor i konkurranse med kongemakten, som forsøkte å kontrollere den gjennom å overta stormesterembetet. I 1487 ble kong Ferdinand II av Aragón ordenens stormester og siden forble embetet under kongemakten. Etter Granadas fall i 1492 forsvant ordenens militære begrunnelse og ordenens virke ble konsentrert om forvaltning av dens omfattende jordegods. 

Ordenens midler og besittelser ble gjentatte ganger forsøkt beslaglagt på 1800- og begynnelsen av 1900-tallet. Den ble sekularisert i 1855, erklært oppløst under Den første spanske republikk, men gjenopprettet i 1875. Medlemskapet i ordenene utviklet seg til å bli mest en æresbevisning, men seremoniellet ble opprettholdt. Medlemskap var fortsatt begrenset til adelige. Kong Alfonso XIII fungerte som ordenenes stormester, også etter kongedømmets fall i 1931. Under den andre republikk ble imidlertid ordenene som offisielle institusjoner opphevet ved dekret av 1931 og var etter dette å anse som private foreninger. Opptak av nye medlemmer stanset likevel så godt som helt opp. 

Etter gjeninnføringen av monarkiet i Spania i 1975 ble Calatravaordenen gradvis gjenopplivet. Den nye kongens far, Juan, greve av Barcelona, ble utnevnt til leder for *Det kongelige råd for de militære ridderordener av Santiago, Calatrava, Alcántara og Montesa*. Han ble i 1993 etterfulgt av prins Carlos, hertug av Calabria. Kongen selv fungerer som ordenenes stormester. I 1982 ble nye noviser tatt inn i alle fire ordener og året etter startet opptak av fullverdige riddere. Kongens beskytterskap overfor ordenene kommer også til uttrykk gjennom den tillatelse disse har fått til å avholde sine møter og seremonier i et særlig rom i det kongelige slott. Ordenene er likevel fortsatt rettslig sett private ordensbrorskap med foreningsstatus og fortsetter med denne status sin religiøse, kulturelle og humanitære virksomhet. 

Calatravaordenen er i dag et katolsk brorskap som står under beskyttelse av Spanias konge. Den har omkring 50 fullverdige riddere og i underkant av 30 noviser. Ordenen tar kun opp adelige som kan vise til fire adelige besteforeldre.

## Kilder
* Guy Stair Sainty: «The Spanish Military Orders», i Guy Stair Sainty og Rafal Heydel-Mankoo (red.): *World Orders of Knighthood and Merit*, første bind, Buckingham: Burke's Peerage, 2006, s. 97-119.

## Se også
* Alcantaraordenen
* Montesaordenen
* Santiago-ordenen

## Eksterne lenker
* Orden de Calatrava
Ridderslag

**Ridderslag** er en handling der en fyrste i en seremoni opphøyer en person i den adelige ridderstand. Seremonien kan ta mange former, men har sitt navn etter praksisen der ridderstatusen tildeles gjennom at fyrsten lar sitt sverd berøre begge skuldre til den person som opphøyes i ridderstanden. Praksisen med ridderslag kom til på 1100-tallet. Den ble senere også knyttet til medlemskap i ridderordener.

I dagligtalen omtales noen ganger utnevnelse av personer til fortjenstorden med at vedkommende er utnevnt til ridder. Utnevnelse til en fortjenstorden innebærer i våre dager i de fleste land verken ridderslag eller adelstittel. Storbritannia er her et unntak da utnevnelse til enkelte av dette landets ordener i noen tilfeller samtidig også medfører at vedkommende mottar ridderslag av dronningen. Ridderslaget medfører da ikke-arvelig adelskap som en del av den lavadelige ridderstanden. I de fleste andre land er *ridder* betegnelsen på den laveste klasse av fortjenstordener uten at dette medfører ridderslag.

## Kilder
* Boulton, D'Arcy Jonathan Dacre: *The knights of the crown. The monarchical orders of knighthood in later medieval Europe, 1325–1520*, 2. utgave, Boydell Press, 2000
* Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 13–14

## Eksterne lenker
*
Svetlana Pospelova

**Svetlana Pospelova** (født 24. desember 1979) er en russisk friidrettsutøver som hovedsakelig konkurrerer på 400 meter. Hun fikk ikke delta i OL i 2000 i Sydney etter å ha testet positivt på stanozolol.

## Personlige rekorder
* 100 meter – 11.32 (2005)
* 200 meter – 22.39 (2005)
* 400 meter – 49.80 (2005)

## Referanser


## Eksterne lenker
*
Fayuantempelet

**Fayuantempelet** (kinesisk: 法源寺, pinyin: *Fǎyuán Sì*) er et gammelt buddhistisk tempel sørvest i det sentrale Beijing i Folkerepublikken Kina. Det er ett av byens mest navngjetne buddhisttempler. Det dekker et område på 6500 kvadratmeter, og ligger i det tidligere Xuanwumen-området.

Templet skal først ha blitt bygget i året 645 under Tang-dynastiets keiser Taizong. Det ble senere helt nybygd i Zhengtong-keiserens tid (1436–1449) under Ming-dynastiet. 

Templet rommer et stort antall historiske gjenstander, som gamle bronsefigurer, steinløver og figurer av de tre Vairocanabuddhaene. Her er også tekster fra både Ming- og Qing-dynastiene.

## Referanser
Norddalsfjorden (Flora)

**Norddalsfjorden** er en fjord i Kinn kommune i Vestland. Fjorden er en fortsettelse av Botnafjorden nordøst for Florø og strekker seg 17 kilometer østover. Fjorden har innløp ved Store og Litle Terøya på nordsiden av Grønenga.

Brukene Haukå og Bjørnset ligger på hver sin side av fjorden like øst for innløpet, men herfra og noen kilometer østover er det bare små, isolerte gårder langs fjordsidene. Mellom Grovaskjeret og Straumsnesodden krysser fylkesvei 614 fjorden via Norddalsfjordbrua, som har en lengde på 401 meter. Denne erstattet fergen mellom Bjørnset og Haukå i 1987. 

Øst for broen ligger Norddalsøya og øst for denne igjen ligger bygda Norddalsfjord eller Norddal på nordsiden av fjorden. Fjorden fortsetter østover et lite stykke til og inn til gården Øya. Fra Norddalsfjordsbrua og østover går fylkesvei 5698 på nordsiden av fjorden.  

## Referanser




## Eksterne lenker
*
X-41

**X-41** CAV (**C**ommon **A**ero **V**ehicle) er/var et hemmelig prosjekt i regi av USAs flyvåpen USAF og forsvarets forskningsavdeling DARPA (**D**efense **A**dvanced **R**esearch **P**rojects **A**gency).

## Historie
I desember 2002 fikk flyvåpenet og forsvarets forskningsavdeling DARPA i oppdrag å samarbeide om å konstruere et militært romfly som raskt kunne utføre angrep med konvensjonelle våpen over hele kloden. Dette prosjektet som X-41 ble en del av, ble kalt FALCON (**F**orce **A**pplication and **L**aunch from **Con**tinental United States). 
X-41's jomfrutur var planlagt å finne sted i løpet av 2003, men prosjektets status er per august 2008 ukjent.

## Formål
X-41s mål er/var å utvikle et ubemannet gjenbrukbart militært ballistisk romfartøy MSP (**M**ilitary **S**pace **P**lane) som kunne levere nyttelast over store avstander. 

## Design
Prosjektet er fremdeles hemmeligstemplet, og svært lite informasjon om X-41 er tilgjengelig.

## Spesifikasjoner
**Dimensjoner**

* **Mannskap:** Ubemannet
* **Lengde:** Ukjent
* **Høyde:**  Ukjent
* **Vekt:** Ukjent

**Ytelse**

* **Motor:** Ukjent
* **Skyvekraft:** Ukjent kN
* **Toppfart:** Ukjent
* **Maks operasjonshøyde:** Utenfor atmosfæren

## Kilder
*NASA – American X-vehicles, An Inventory—X-1 to X-50 (side 51) Utgitt 2003 (pdf) Besøkt 20. mars 2015
*GlobalSecurity.org – X-41 Common Aero Vehicle (CAV), Hypersonic Technology Vehicle (HTV) Besøkt 20. mars 2015
Musa Amer Obaid

**Musa Amer Obaid** (arabisk: موسى عامر عبيد, født **Moses Kipkirui** 18. april 1985 i Kenya) er en friidrettsutøver fra Kenya, som nå representerer Qatar. Han konkurrerer hovedsakelig på 3000&nbsp;meter hinder.

Musa Amer endte på fjerdeplass i OL i 2004 i Athen, på ny personlig rekord 8:07.18&nbsp;minutter, etter å ha vunnet sølvmedalje i Junior-VM en måned tidligere.  
I 2006 leverte han en positiv dopingtest, og ble utestengt fra september 2006 til september 2008.

## Referanser


## Eksterne lenker
*
Charles Renard

**Charles Renard** (født 1847, død 1905) var fransk militæringeniør.

Etter den fransk-prøyssiske krig begynte han i 1871 sitt arbeide med å konstruere styrbare luftskip for den franske arme. Sammen med  sin bror Paul og Arthur C. Krebs kunne han i 1884 presentere en styrbar ballong «La France». Den foretok sin jomfrutur, den  9. august 1884 og senere vist på Verdensutstillingen i Paris (1889).

Han foreslo også  systemet med  foretrukne tall som nå bærer hans navn og som er blitt internasjonal standard akseptert av  ISO 

## Referanser


## Eksterne lenker
* The pioneers : An anthology : Charles Renard
* Charles Renard
* Charles Renard
* US Centennial of Flight Commission
Joe Hewitt

**Joe Hewitt** (født 3. mai 1881 i Chester, død 12. mars 1971) var en engelsk fotballspiller. Hans posisjon på banen var spiss.

Hewitt startet karrieren sin i Sunderland før han ble hentet til Liverpool av manager Tom Watson i januar 1904.

Han fikk sin debut for de røde 13. februar samme år i hjemmekampen på Anfield mot Stoke i en kamp som endte 0 – 0. Hans første mål kom litt under en måned senere, 12. mars da han scoret et av målene da Liverpool vant 3 – 0 hjemme mot Sheffield United.
Han hadde etablert seg som fast på laget, men klarte ikke å forhindre at Liverpool rykket ned til 2. divisjon denne sesongen.

Sesongen etter fikk han kun 9 kamper, noe som ikke var nok til å få vinnermedaljen som Liverpool fikk ved å vinne 2. divisjon. Sesongen etter gikk det derimot bedre i det Hewitt ble topscorer med 24 mål på 37 kamper, noe som var med på å sikre Liverpool seieren i 1. divisjon.

Han ble værende i klubben frem til 1910 etter å ha scoret 74 mål på 164 kamper. I 1911 kom han tilbake til klubben for å jobbe i støtteapparatet.

Han døde i 1971, nesten 90 år gammel.

## Statistikk
**Liverpool**
### Kamper
* **[[1904]]&ndash;[[1910]]:** Ligakamper – mål: **152 kamper – 69 mål.**
* **[[1904]]&ndash;[[1910]]:** Totalt kamper – mål: **164 kamper – 74 mål.**

### Medaljer
* **[[1905]]/[[1906]]:** Ligamester 1. divisjon.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
So You Think You Can Dance (sesong 2)

***[[So You Think You Can Dance]]***, forkortet *SYTYCD*, er en amerikansk talentkonkurranse. I USA sendes programmet på TV-kanalen Fox, mens det i Norge blir sendt på TVNorge. Vinneren av sesong 2 ble Benji Schwimmer, der han slo Travis Wall, Donyelle Jones og Heidi Groskreutz i finalen.

## Personell
* **Programleder**: Cat Deeley
* **Fast dommer**: Nigel Lythgoe
* **Gjestedommere**:
** Mary Murphy
** Dan Karaty
** Shane Sparks
** Mia Michaels
** Olisa Thompson
** Cicely Bradley
** Brian Friedman
** Jean-Marc Généreux
## Audition
Nedre aldersgrense 18 år, og 30 år er øverste. Deltagere som er over 30, kan få en opptreden på programmet uansett, men personen kan ikke komme videre. De som gikk videre fra audition gikk til Vegas-uken, der dommerne valgte topp 20. Auditionrunden for sesong 2 ble holdt i disse byene:
* New York City, New York
* Los Angeles, California
* Chicago, Illinois
* Charleston, Sør-Carolina
## Topp 20
### Kvinner

### Menn

## Elimineringskart
## Dommernes favorittnumre
Fet skrift = finalist

## Turné
I 2006 turnerte So You Think You Can Dance i flere byer i USA med de 10 beste på turnéen.
## Priser
### [[Emmy Award]]s

## Eksterne lenker
* 
*
Bjelland og Hogsnes

**Bjelland og Hogsnes** består av tre åser, og er et sted innenfor tettstedet Vear i Tønsberg kommune i Vestfold fylke med avkjøring fra fylkesvei 303 ved Jarlsberg travbane. 

Gamle og nye Bjelland ligger mot Sem og Hogsnes ligger mot Tønsberg. Hogsnes skole ble slått sammen med barnehagen i 2006 for å bli Hogsnes oppvekstsenter.

Flere bedrifter har sine lokaler der, med adresse Bjellandveien, bl.a. . Tønsbergs Blads trykkeri. 

## Referanser
Vika (Oslo)

**Vika** er et strøk i Oslo sentrum, nord for bukta Pipervika som det har fått navnet sitt fra, sør for Stortingsgata (Oslo) og øst f.o.m Ruseløkkveien. Det ligger mellom strøkene Aker Brygge, Ruseløkka, Kvadraturen og Akershusstranda, og grenser i nord mot det området ved Karl Johans gate.  

## Historie
Området til det som i dag kalles Vika lå frem til ut på 1800-tallet under eiendommen Grünings løkke, samt det som fra 1800-tallet var kjent som Pipervika, et slumstrøk mest kjent for den offentlige prostitusjonen som foregikk der. Dette er omtalt i romanene *[[Albertine (roman)|Albertine]]* av Christian Krohg og *[[Fra Kristiania-Bohêmen]]* av Hans Jæger. Det aller meste av bebyggelsen ble revet i 1950- og 1960-årene, og ingenting av den opprinnelige bebyggelsen er igjen i dag, med unntak av Vestbanestasjonen. Den nye bebyggelsen som kom på området har i dag strøksnavnet Vika og er av en helt annen karakter.


File:Christiania Slottet sett fra Vika (Royal Palace in Oslo, Norway) 1880s Photo Severin Worm-Petersen (1857-1933) Norsk Teknisk Museum NTM UWP 07376 CC-BY.jpg|Hus i Vika i 1880-årene, med Slottet i bakgrunnen
Fil:Byggingen av Rådhuset Oslo.jpg|Rådhuset under bygging i 1935, med bygårder på dagens Rådhusplassen.
Fil:Vika 1954.jpg|Vika var et av Oslos slumstrøk før den omfattende saneringen på slutten av 1950-årene. Bildet viser bakgård i Holmens gate i 1954.


### Bebyggelse
Strøket er preget av offentlige institusjoner, kulturbygg, uteliv og forretningsbygg. Det bor svært få i strøket, kun 15 personer er registrert her over to grunnkretser, og dette området dekker også nord for Vika. Her finner man:

* Oslo rådhus, Rådhusplassen og Fridtjof Nansens plass
* Nobels Fredssenter
* Oslo Konserthus
* Kinoer:
** Saga kino
** Klingenberg kino
** Kino Victoria
* Fire hoteller

I Vika ligger også Vestbanen, den gamle jernbanestasjonen for vestgående linjer fra Oslo. Etter at togtunnelen gjennom Oslo sentrum og opprettelsen av Oslo sentralstasjon førte til nedlegging av stasjonen, har vestbanetomten inntil de senere år hatt en uavklart status. I mai 2008 ble det bestemt at den fremtidige bygningen for Nasjonalmuseet for kunst, arkitektur og design skulle bygges på Vestbanetomten. I november 2010 vant det tyske arkitektfirmaet Kleihues + Schuwerk den internasjonale arkitektkonkurransen. 6. juni 2013 vedtok Stortinget nybygget innenfor en kostnadsramme på 5&nbsp;327 mill. kroner.

## Se også
* Pipervika
* Rusel%C3%B8kka/Skillebekk_Beboerforening

## Referanser


## Litteratur
* *[[Fra Kristiania-Bohêmen]]* av Hans Jæger, Eget forlag 1885. Tilgjengelig fra Dokumentasjonsprosjektet ved Universitetet i Oslo.
* *[[Albertine (roman)|Albertine]]* av Christian Krohg.
**Drift* av Fredrik Parelius.
Vika

**Vika** finnes flere steder:

* Vika (Oslo)
* Vika (Sverige)
* Viken (historisk område), historisk navn på området rundt Oslofjorden.
Agnostisk teisme

**Agnostisk teisme** er en metafysisk filosofi som omslutter både agnostisisme og teisme, der man per teismen tror at det eksisterer minst en gud, men per agnostisismen mener at man ikke vet hvem eller hva guden(e) er. Den agnostiske teistikeren kan også være agnostisk vedrørende de egenskapene guden(e) man tror på innehar.

## Se også
*Agnostisisme
*Teisme
*Ateisme
*Deisme
*Gnostisisme
Leninordenen

**Leninordenen** (russisk: *Орден Ленина*) var en orden som ble utdelt i Sovjetunionen. Ordenen ble innstiftet 6. april 1930 av presidiet i Sovjetunionens øverste sovjet.Den ble gitt navn etter revolusjonshelten Lenin. Den var Sovjetunionen høyeste sivile orden.

## Inndeling
Leninordenen besto av én klasse.

## Insignier
Ordenstegnet for Leninordenen var en medaljong i gull og platina som bar Lenins portrett i midten omgitt av en krans av kornaks der kommunistiske symboler var satt inn: det røde flagget, den røde stjernen, samt hammer og sigd. Lenins navn er innskrevet med kyrilliske bokstaver i flagget. Ordenstegnet finnes i flere varianter. Den opprinnelige modellen ble fornyet i 1931. Etter dette kom det nye modeller i 1934, 1936 og 1943.

Ordensbåndet var rødt med to smale gule striper langs kantene. Fargene er de samme som i Sovjetunionens flagg.

Ved gjentatt tildeling bar mottakeren flere ordenstegn.

## Tildeling
Leninordenen ble tildelt sovjetborgere og også organisasjoner, institusjoner, militære enheter, kommunale enheter, kollektiver og virksomheter for fortjenstfull innsats for bygging av sosialismen, fremragende kunstnerisk, vitenskapelig eller teknisk innsats og for innsats på områder av særlig politisk viktighet. De som ble utnevnt til Helt av Sovjetunionen og Helt av det sosialistiske arbeid ble samtidig også tildelt Leninordenen.

Leninordenen ble også tildelt utenlandske borgere som hadde arbeidet for å styrke forbindelsene mellom Sovjetunionen og andre land og for vennskap mellom folkene.

Første mottager av ordenen var avisen Komsomolskaja Pravda. Under andre verdenskrig ble det tildelt  ordener for militær innsats, mens  ordene ble tildelt sivile. Det ble foretatt over  tildelinger av Leninordenen.

## Referanser


## Kilder
* Clarke, John D.: *Gallantry Medals and Decorations of the World*, Barnsley: Leo Cooper, 2001
* Goodmann, Martin J.: *Lenin's Legacy. A Concise History and Guide to Soviet Collectibles*, Atglen: Schiffer Military History, 2000
* Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966
* Werlich, Robert: *Russian orders, decorations, and medals, including those of imperial Russia, the provisional government, the civil war, and the Soviet Union*, andre utgave, Washington, DC: Quaker Press, 1981
Berentsens Brygghus

**Berentsens Brygghus**, tidligere kjent som **Egersund Mineralvandfabrik**, er et norsk bryggeri i Egersund, grunnlagt i 1895 av kaptein Wilhelm Berentsen. 

Bryggeriet drives i dag fortsatt av familien Berentsen og produserer eplemost, brus, tonic, øl, aromatisert vin og sider. Produktene selges hovedsakelig under merkenavnet *Berentsens*.

I 2007 byttet bedriften navn fra Egersund Mineralvandfabrik til deres nåværende navn, Berentsens Brygghus. Siden 2018 har bedriften også hatt sitt eget destilleri, og har produsert blant annet whisky, gin og akevitt.

## Priser og utmerkelser

* 2018: Det Norske Måltids "Årets øl" for "Cloudberry Imperial Gose"

## Referanser


## Eksterne lenker
* 
* 
*
Nesgata

**Nesgata** finnes flere steder:

* Nesgata (Arendal)
* Nesgata (Kvinesdal) 
* Nesgata (Jevnaker)
* Nesgata (Rauma) – Åndalsnes
* Nesgaten (Flekkefjord) 

Se også:
 
* Næssgata (Fredrikstad) – Rolvsøy
* Nessgata (Alstahaug) – Sandnessjøen
Nesveien

**Nesveien** finnes flere steder:

* Nesveien (Arendal)
* Nesveien (Bærum) – Haslum
* Nesveien (Fredrikstad) – Rolvsøy 
* Nesveien (Asker) – Nesbru
* Nesveien (Sarpsborg) – Hafslundsøy 
* Nesveien (Marker) – Ørje
* Nesveien (Vestvågøy) – Gravdal
* Nesveien (Hof)
* Nesveien (Evenes) – Bogen i Ofoten 
* Nesveien (Skiptvet)
* Nesveien (Trøgstad) – Båstad 
* Nesveien (Nøtterøy) – Duken 
* Nesveien (AndebU)
* Nesvegen (Bergen) – Tertnes 
* Nesvegen (Ålesund)
* Nesvegen (Vennesla)
* Nesvegen (Moss)
* Nesvegen (Eidsvoll)
* Nesvegen (Ski) – Kråkstad 
* Nesvegen (Molde) – Kleive
* Nesvegen (Nord-Aurdal) – Fagernes 
* Nesvegen (Fjell)
* Nesvegen (Stord) – Sagvåg
* Nesvegen (Songdalen) – Brennåsen 
* Nesvegen (Seljord)
* Nesvegen (Strand) – Tau
* Nesvegen (Kvinnherad) – Løfallstrand 
* Nesvegen (Karmøy) – Veavågen 
* Nesvegen (Karmøy) – Stol
* Nesvegen (Gamvik) – 
* Nesvegen (Ringsaker) – Brumunddal 
* Nesvegen (Rælingen) – Nordby
* Gamle Nesvegen (Ålesund)
* Nedre Nesvei (Hole) – Krokkleiva 
* Nordre Nesvegen (Fjell)
* Nordre Nesvei (Nøtterøy) – Duken 
* Østre Nesveien (Sandefjord) 

Se også

* Ness vei (Malvik) – Hommelvik
* Bjarne Ness veg (Trondheim)
* Trygve Næss vei (Arendal)
Yangtzesletten

**Yangtzesletten** (kinesisk: 长江中下游平原; pinyin: *Chang Jiang Pingyuan*) eller **Yangtzedalen** er en rekke sammenhengende flodsletter langs Yangtzefloden og dens sideelver i de sentrale og østlige delene av Kina.

Den regnes å bre seg ut mot øst fra et sted noe østenfor Yichang i provinsen Hubei. Den midtre del av sletten brer seg ut over og omfatter store deler av det nordøstre og sørøstre Hunan, Hubei, og det nordlige og sentrale Jiangxi, og her ligger de store Dongting-, Poyang- og Hongsjøene.

Den midlere nedre Yangtzesletten strekker seg østover helt ut til kysten. Her består den i høy grad av alluviale sedimenter fra elvene, i den grad at det er store områder som helt eller delvis er sumpland. Det er svært mange små innsjøer og elver her, noe som gjør området velegnet for risdyrking og fiskedammer. Området produserer dessuten mye  te, silke, raps, hestebønner og tangeriner.

Den nedre Yangtzesletten omfatter Yangtzedeltaet.
Jonathan Nsenga

**Jonathan Nsenga** (født 21. april 1973) er en belgisk friidrettsutøver, som hovedsakelig konkurrerer på 110 meter hekk.

Han har en personlig rekord på 13.25&nbsp;sekunder, fra semifinalen i EM i 1998 i Budapest. Denne tiden er gjeldende belgisk rekord. I 1997 ble han utestengt i tre måneder for bruk av efedrin.

## Meritter

## Referanser


## Eksterne lenker
*
Fjordvangen

**Fjordvangen** er et tettbygd område i Nesodden kommune i Akershus. Det ligger på østsiden av Nesodden, 5-6 kilometer fra Nesoddtangen brygge, og ca. 4 kilometer fra administrasjonssentret Nesoddtangen.

Fjordvangen inngår i tettstedet Nesoddtangen. Fjordvangen grunnkrets omfatter kysten mellom Sørby brygge i sør og Berger brygge i nord, samt det tettbygde området vestover til Flateby. Innbyggertallet i grunnkretsen siden 2000:

Opprinnelig het området Flateby skog, men i 1945 ble Fjordvangen valgt som nytt navn på området. I 1940 ble steinbryggen ved Fjordvangen strand bygget. Allerede på 1920-tallet hadde kommunen åpnet for bolig- og hyttebygging på Fjordvangen. Mange av de opprinnelige hyttene er i dag revet og erstattet med eneboliger. Fjordvangen preges i dag av eneboliger på store tomter omgitt av velvoksne trær og busker.

Nesoddbåtene anløp Fjordvangen brygge både morgen og ettermiddag helt frem til 1980-tallet. Da ble Bunnefjordruten nedlagt, og all trafikk gikk deretter med buss til Nesoddtangen brygge, og med båt til Oslo / Aker Brygge.

## Referanser
Malik Allen

**Malik Omar Allen** (født 27. juni 1978) er en amerikansk basketballspiller for Orlando Magic i NBA. Malik Allen er ikke draftet.

## Personlig Informasjon
I Villanova møtte Malik Allen sin kone, Kara (tidligere het hun Saylor). Senere giftet de seg 16. juli 2005 i Philadelphia.

Malik Allen er glad i barn og styrte et svømmeprogram for barn i Miami. Der lærte han barna hvordan de skulle svømme og hvordan de skulle føle seg komfertable i vannet. Han vil styre et basketballtreningsprogram der han lærer bort teknikk når han er ferdig med proffkarrieren sin.

Allen var i en oppreisningsleir på West Palm Beach i Florida etter orkanen for å hjelpe de trengende med å holde motet oppe og gi dem mat.

## Collegekarriere
Allen gikk på Villanova University der han ble lagt merke til som en svært lovende basketballspiller de fire årene han gikk der. Malik Allen startet ofte kampene til College-laget. Han spilte 125 kamper der han startet 95 av dem. Allen var en av kun to i College-lagets historie som hadde scoret 1000 eller fler poeng og tatt 500 eller fler returer. Han endte sin College-karriere med å ha scoret 1131 poeng og tatt 708 returer.

I 2000&ndash;2001-sesongen spilte Allen for San Diego WildFire i ABA, og for Trenton i The International Basketball League.

## NBA-karriere
### Miami Heat
20. juli 2001 fikk Malik Allen en poffesjonell kontrakt med Miami Heat 23 år gammel. Han spilte for Miami Heat i fire sesonger fra 2001 til 2005. Han fikk spille 80 kamper der han startet 73 av dem. Allen fikk også en skade som gjorde at han måtte stå over to kamper i 2000 &ndash; 2001-sesongen

### Charlotte Bobcats
Mot slutten av 2004 &ndash; 2005-sesongen ble Malik Allen byttet til Charlotte Bobcats mot Steve Smith. Dette ble et svært kortvarig opphold for Allens del. Han ble solgt videre til Chicago Bulls da sesongen var ferdig.

### Chicago Bulls
Allen kom til Chicago Bulls da 2004 &ndash; 2005-sesongen var ferdig. Har spilte han i to sesonger der han spilte totalt 60 kamper. Malik var skadet deler av disse to sesongene, og mistet totalt fire kamper på grunn av influensa, nakkeproblemer og ryggproblemer. Da sluttspillet kom var Allen frisk og spilte alle de 6 kampene.

### New Jersey Nets
10 september 2007 signerte Malik Allen en kontrakt med New Jersey Nets. Da hadde han spilt seks sesonger i NBA. Allen spilte i denne klubben en sesong før han ble byttet, sammen med Jason Kidd, til Dallas Mavericks.

### Dallas Mavericks
Malik Allen var såvidt innom NBA-klubben Dallas Mavericks før han signerte en kontrakt med Milwaukee Bucks. Med det gikk Malik Allen sammen med Tyronn Lue til den nye klubben.

### Milwaukee Bucks
Malik Allens spilte i Milwaukee Bucks etter at han signerte en kontrakt i 2008, men ble byttet til Denver Nuggets i 2009.

### Denver Nuggets
1. august 2009 ble det offentlig at Allen var blitt byttet til Denver Nuggets til bytte mot Walter Sharpe og Sonny Weems. Sommeren 2010 gikk Allens kontrakt ut, og han signerte senere for Orlando Magic.

## Kilder
* Allen bio hos NBA
* Nets skaffer seg Allen
* Maverics skaffer seg Kidd
* Malik Allen byttes til Denver

## Referanser


## Eksterne lenker
*
Hiroyuki Itō

er en japansk spillregissør, forfatter, lydeffektartist og spilldesigner hos Square Enix. Han er mest kjent for å ha jobbet på *[[Final Fantasy]]*-serien. Han bruker pseudonymet Shiomi når han skriver sangtekster.

Itō jobbet med feilsøking og lydeffekter på de tre første *Final Fantasy*-spillene. For *[[Final Fantasy IV]]* lagde han kampsystemet Active Time Battle. Deretter jobbet han som designer på flere deler av påfølgende spill i serien, slik som jobbsystemet i *[[Final Fantasy V]]*, espersystemet i *[[Final Fantasy VI]]* og junctionsystemet og kortspillet *Triple Triad* i *[[Final Fantasy VIII]]*. Han var også medregissør på *Final Fantasy VI* med Yoshinori Kitase så vel som regissør på *[[Final Fantasy IX]]*.

Itō tok over som regissør sammen med Hiroshi Minagawa på *[[Final Fantasy XII]]* etter at Yasumi Matsuno forlot prosjektet.

## Ludografi
* *[[Rad Racer 2]]*: Spilldesigner
* *[[Final Fantasy (videospill)|Final Fantasy]]*: Feilsøker
* *[[Final Fantasy II]]*: Feilsøker
* *[[Final Fantasy Legend|Makaitoushi SaGa]]*: Scenarioforfatter
* *[[Square's Tom Sawyer]]*: Spilldesigner
* *[[Final Fantasy III]]*: Lydeffekter
* *[[Final Fantasy IV]]*: Kampdesigner, utvikler av Active Time Battle
* *[[Final Fantasy V]]*: Kampdesigner, jobbsystem
* *[[Final Fantasy VI]]*: Regissør (med Yoshinori Kitase), espersystem
* *[[Chrono Trigger]]*: Event planner
* *[[Final Fantasy Tactics]]*: Spilldesigner
* *[[Final Fantasy VIII]]*: Kampdesigner, junctionsystem, *Triple Triad*, *Chocobo World*
* *[[Final Fantasy IX]]*: Regissør, tekstforfatter på «Melodies of Life» (som Shiomi), spilldesigner, *Tetramaster*
* *[[Hataraku Chocobo]]*: Spilldesigner
* *[[Kingdom Hearts: Chain of Memories]]*: Hovedprogrammerer
* *[[Final Fantasy XII]]*: Regissør, hoveddesigner
* *[[Final Fantasy XII|Final Fantasy XII International Zodiac Job System]]*: Regissør, produsent
## Referanser


## Eksterne lenker
* 
*
Larry Myricks

**Larry Myricks** (født 10. mars 1956 i Clinton, Mississippi) er en tidligere, amerikansk friidrettsutøver, som hovedsakelig konkurrerte i lengdehopp. Han vant bronsemedalje i tre store mesterskap på rad, hhv. VM 1987 i Roma, OL 1988 i Seoul og VM 1991 i Tokyo.
Han har en personlig rekord i lengdehopp på 8,74&nbsp;meter, og på 200 meter på 20,03&nbsp;sekunder. I 1990 testet han positivt  på efedrin.

## Referanser


## Eksterne lenker
*